cyanic-selkie/wikianc huggingface dataset:
ΛΟΑΤ+
Ιστορία
Οι μπάι και οι Τρανς ζήτησαν επίσης αναγνώριση σαν νόμιμες κατηγορίες στην ευρύτερη κοινότητα της μειονότητας. Μετά την έξαρση της αλλαγής που οδήγησε σε ομαδική δράση στις καταστροφές του Στόουνγουολ στη Νέα Υόρκη, στα τέλη της δεκαετίας του 70, κάποιοι γκέι και λεσβίες ήταν λιγότερο δεκτικοί με τους αμφισεξουαλικούς και τους τρανς. Οι κριτικές είπαν ότι οι transgender προωθούν στερεότυπα και ότι οι μπάι ήταν απλά γκέι άντρες και λεσβίες που φοβόντουσαν να εκδηλωθούν και να είναι ειλικρινείς με την ταυτότητά τους.
Από το 1988, οι ακτιβιστές ξεκίνησαν να χρησιμοποιούν το αρκτικόλεξο ΛΟΑΤ στις ΗΠΑ. Τη δεκαετία του 1990 μέσω του κινήματος οι γκέι, οι λεσβίες, οι μπαισέξουαλ και οι τρανς διεκδίκησαν ίσο σεβασμό. Αν και η ΛΟΑΤ κοινότητα έχει αντιμετωπίσει πολλή αμφισβήτηση όσον αφορά τη γενικότερη αποδοχή των διαφορετικών της μελών. (οι μπάι και οι τρανς συγκεκριμένα έχουν περιθωριοποιηθεί στο παρελθόν από την ευρύτερη ΛΟΑΤ κοινότητα), ο όρος ΛΟΑΤ έχει αποτελέσει ένα θετικό σύμβολο συμπερίληψης.
Ανταποκρινόμενη στα χρόνια αιτήματα των χρηστών να μειωθούν οι διακρίσεις, η διαδικτυακή υπηρεσία κοινωνικής δικτύωσης Facebook, το Φεβρουάριο του 2014, επέκτεινε την επιλογή για ποικιλομορφία στην ταυτότητα του φύλου για τους χρήστες.
Παραπομπές
Κατηγορία:Φράσεις επινοημένες στη δεκαετία του 1990 Κατηγορία:Transgender Κατηγορία:ΛΟΑΤ ορολογία Κατηγορία:Λεσβιανισμός Κατηγορία:Ομοφυλοφιλία Κατηγορία:Αρσενική ομοφυλοφιλία Κατηγορία:Αμφιφυλοφιλία
Μανουήλ Μαυροζώμης
Ο Μανουήλ Κομνηνός Μαυροζώμης (αποβιώσας περί το 1230) ήταν Βυζαντινός ευγενής ο οποίος, την επαύριο της Δ΄ Σταυροφορίας, επιχείρησε την ίδρυση ανεξάρτητης ηγεμονίας στην περιοχή της Φρυγίας. Η κόρη του παντρεύτηκε τον Σελτζούκο σουλτάνο Καϊχοσρόη Α΄, ενώ ο ίδιος, τελικώς, κατέστη κυβερνήτης (εμίρης) τμήματος της περιοχής η οποία βρισκόταν υπό την κυριαρχία των Σελτζούκων. Ήταν πρόσωπο επιρροής στην σελτζουκική αυλή έως τον θάνατό του.
Βιογραφία
Λίγες πληροφορίες είναι γνωστές σχετικά με τα πρώτα χρόνια ζωής του Μανουήλ. Οι Μαυροζώμαι, οικογένεια πιθανώς πελοποννησιακής καταγωγής, αναδείχτηκαν κατά την διάρκεια του 12ου αιώνα και ανήκαν στην αριστοκρατία. Ο Μανουήλ έχει παραδοσιακά ταυτοποιηθεί ως υιός του Θεόδωρου Μαυροζώμη, ο οποίος υπηρέτησε ως στρατηγός υπό τον Αυτοκράτορα Μανουήλ Α΄ Κομνηνό (βασίλευσε μεταξύ 1143-1180). Παλαιότεροι ακαδημαϊκοί, ακολουθώντας την πρόταση του Πάουλ Βίττεκ, τον θεώρησαν σύζυγο νόθας κόρης του αυτοκράτορα, αλλά νεότεροι ακαδημαϊκοί ακολούθησαν την αποκατάσταση που πραγματοποίησε ο Κωνσταντίνος Βάρζος, η οποία την ταυτοποιεί ως μητέρα του Μανουήλ Μαυροζώμη, με συνέπεια να εξηγείται η εκ μέρους του χρήση του ονόματος των Κομνηνών.
Προς το 1200, όταν ο εκθρονισμένος Σελτζούκος σουλτάνος Καϊχοσρόης Α΄ (βασίλευσε μεταξύ 1192-1196 και 1205-1211) κατέφθασε στην Κωνσταντινούπολη, ο Μαυροζώμης κατείχε, σύμφωνα με τον Σελτζούκο χρονικογράφο Ιμπν Μπιμπί, τον βαθμό του «Καίσαρα» στην βυζαντινή αυλή. Κατά την διάρκεια της παραμονής του στην βυζαντινή πρωτεύουσα, ο Καϊχοσρόης φαίνεται να βαπτίστηκε χριστιανός, με τον Αυτοκράτορα Αλέξιο Γ΄ Άγγελο (βασίλευσε μεταξύ 1195-1203) ως πνευματικό πατέρα του, ενώ παντρεύτηκε την κόρη του Μανουήλ. Ως αποτέλεσμα, ο Μανουήλ κατέστη πρόγονος των Σελτζούκων σουλτάνων Καϊκουμπάντ Α΄ (βασίλευσε μεταξύ 1220-1237) και Καϊχοσρόη Β΄ (βασίλευσε μεταξύ 1237-1246).
Όταν ο Αλέξιος Γ΄ διέφυγε της Κωνσταντινούπολης κατά την άφιξη της Δ΄ Σταυροφορίας το 1203, ο Καϊχοσρόης επίσης εγκατέλειψε την πόλη και αναζήτησε καταφύγιο μαζί με τον Μανουήλ σε ένα μη ταυτοποιημένο «φρούριο» ή «νησί» που ανήκε στον τελευταίο. Μετά την κατάληψη της Κωνσταντινούπολης από τους Σταυροφόρους και τον θάνατο του αδελφού του Καϊχοσρόη, Ρουκν αλ-Ντιν Σουλεϊμάν, ο Καϊχοσρόης ανεκλήθη στο Ικόνιο, όπου και μετέβη συνοδευόμενος από τον Μαυροζώμη. Κρατήθηκαν για σύντομο διάστημα στη Νίκαια, όπου ο τοπικός μονάρχης (ο Κωνσταντίνος ή ο Θεόδωρος Α΄ Λάσκαρης) είχε συνάψει συνθήκη με τον νέο Σελτζούκο σουλτάνο, Κιλίτζ Αρσλάν Γ΄ (βασίλευσε μεταξύ 1204-1205), ωστόσο πέτυχαν να διαφύγουν και, τελικώς, να επανέλθει ο Καϊχοσρόης στην ηγεσία του σουλτανάτου.
Χαίροντας της υποστήριξης των Σελτζούκων, ο Μαυροζώμης, στη συνέχεια, επιχείρησε τη δημιουργία ηγεμονίας για λογαριασμό του στην περιοχή της Φρυγίας, ενώ επιχείρησε να επεκτείνει τον έλεγχό του και επί της εύπορης Κοιλάδας του Μαιάνδρου. Εκεί, οδηγήθηκε σε σύγκρουση με την Αυτοκρατορία της Νίκαιας υπό τον Θεόδωρο Λάσκαρη, ο οποίος πέτυχε καθοριστική νίκη επί των τουρκικών στρατευμάτων του Μαυροζώμη κατά την διάρκεια του Καλοκαιριού του 1205. Η συγκεκριμένη νίκη, καθώς και η νίκη του επί ενός άλλου Βυζαντινού ανταγωνιστή, του Δαβίδ Κομνηνού, στη Νικομήδεια λίγο νωρίτερα, επέτρεψαν στον Λάσκαρη να εδραιώσει την κυριαρχία επί του δυτικού τμήματος της Μικράς Ασίας, καθώς και να ανακηρύξει τον εαυτό του ως Βυζαντινό αυτοκράτορα. Ωστόσο, στις αρχές του αμέσως επόμενου έτους, καθώς ο Καϊχοσρόης και ο Θεόδωρος Λάσκαρης σύναψαν συμφωνία, ο Σελτζούκος σουλτάνος εξασφάλισε για λογαριασμό του πεθερού του, σημαντικές εκτάσεις επί της άνω κοιλάδας του Μαιάνδρου, η οποία περιελάμβανε τις πόλεις Χώνες και Λαοδίκεια.
Ο Μαυροζώμης παρέμεινε υποτελής των Σελτζούκων έως τον θάνατό του, περί το 1230, ενώ διαδραμάτισε σημαντικό ρόλο στις υποθέσεεις του σελτζουκικού κράτους: έλαβε τον βαθμό του εμίρη, συνέβαλε στην εξασφάλιση της ανόδου στον θρόνο του εγγονού του, Καϊκουμπάντ Α΄ το 1220, και συμμετείχε στις σελτζουκικές εκστρατείες εναντίον του Αρμενικού Βασιλείου της Κιλικίας. Ο Κλωντ Καέν έχει ταυτοποιήσει τον Μαυροζώμη με κάποιον «Εμίρη Κομνηνό», ο οποίος εμφανίζεται κατά την διάρκεια των αμέσως επόμενων δεκαετιών ως χριστιανός υποστηρικτής των Καϊχοσρόη και Καϊκουμπάντ. Οι απόγονοί του παρέμειναν δραστήριοι στην σελτζουκική αυλή έως τα τέλη του 13ου αιώνα, διατηρώντας, ωστόσο, την χριστιανική πίστη τους: κάποιος Ιωάννης Κομνηνός Μαυροζώμης (πιθανώς υιός του Μανουήλ), ο υιός του, Ισαάκιος-Ιωάννης, και ο εγγονός του, Μιχαήλ, αναφέρονται στην επιτύμβια επιγραφή του Μιχαήλ, η οποία χρονολογείται στο 1297.
Πηγές
Κατηγορία:Βυζαντινοί του 13ου αιώνα Κατηγορία:Βυζαντινοί αποστάτες Κατηγορία:Βυζαντινοσελτζουκικοί Πόλεμοι Κατηγορία:Καίσαρες Κατηγορία:Δυναστεία των Κομνηνών Κατηγορία:Πρόσωπα του Σουλτανάτου του Ρουμ
Αναλυτική συνάρτηση
Στα μαθηματικά, μια αναλυτική συνάρτηση είναι μια συνάρτηση που τοπικά δίνεται από μια συγκλίνουσα δυναμοσειρά. Οι αναλυτικές συναρτήσεις χωρίζονται σε πραγματικές και μιγαδικές. Μια συνάρτηση είναι αναλυτική αν και μόνο αν είναι ίση με μια σειρά Taylor σε κάποια γειτονιά για κάθε σημείο.
Απλό παράδειγμα αναλυτικών συναρτήσεων μιας μεταβλητής είναι τα πολυώνυμα. Κάθε πολυώνυμο (πραγματικό ή μιγαδικό) είναι μια αναλυτική συνάρτηση. Αναλυτικές συναρτήσεις είναι επίσης η εκθετική συνάρτηση, η λογαριθμική συνάρτηση και οι τριγωνομετρικές συναρτήσεις.
Δημήτριος Σούτσος
Ο Δημήτριος Σούτσος (24 Οκτωβρίου 1845 - 18 Σεπτεμβρίου 1904) ήταν δήμαρχος των Αθηναίων.
Βιογραφία
Γεννήθηκε στην Αθήνα στις και ήταν γιος του Σκαρλάτου Σούτσου, υποστράτηγου και γόνου της εύπορης οικογένειας Σούτσου, και της Ελπίδας Καντακουζηνού, κόρης του Αλέξανδρου Καντακουζηνού, πολιτικού και κτηματία. Σπούδασε φιλοσοφία και μαθηματικά στο Πανεπιστήμιο Αθηνών και μηχανική και μεταλλειολογία στο Παρίσι. Ιδιώτευσε ως νομομηχανικός. Εξελέγη δήμαρχος Αθηναίων για πρώτη φορά στις 11 Μαΐου 1879 παραμένοντας μέχρι και τις 30 Σεπτεμβρίου 1887.
Υπήρξε κληρονόμος τεράστιας κτηματικής περιουσίας, μεγάλο μέρος της οποίας πούλησε στον Ανδρέα Συγγρό.
Απεβίωσε στο Φάληρο στις 18 Σεπτεμβρίου 1904.
Αναφορές
Κατηγορία:Δήμαρχοι Αθηναίων Δημητριος
Μπομπ Σφουγγαράκης (τηλεοπτική σειρά)
Μπομπ Σφουγγαράκης (αγγλικά: Spongebob Squarepants) είναι ο τίτλος μιας αμερικάνικης σειράς κινουμένων σχεδίων που δημιουργήθηκε από τον θαλάσσιο βιολόγο και σχεδιαστή Στίβεν Χίλενμπεργκ για το Nickelodeon. Η σειρά εξιστορεί τις περιπέτειες του ομώνυμου χαρακτήρα και των διάφορων φίλων του στην πλασματική υποβρύχια πόλη του Βυθού του Μπικίνι. Η δημοτικότητα της σειράς την μετέτρεψε σε εμπορικό franchise, καθώς επίσης και στη σειρά με την υψηλότερη βαθμολογία που έχει προβληθεί από το Nickelodeon και την πιο διαδεδομένη ιδιοκτησία της Viacom Media Networks. Μέχρι τα τέλη του 2017, το franchise είχε αποφέρει 13 δισεκατομμύρια δολάρια σε εμπορευματικά έσοδα για το κανάλι. Έχουν προβληθεί δεκατρείς κύκλοι. Στην Ελλάδα η σειρά προβάλλεται από το Nickelodeon, ενώ έχει προβληθεί παλαιότερα και από τα κανάλια Star Channel και Channel 9.
Πλοκή
Ο Μπομπ Σφουγγαράκης, όπως όλοι οι υπόλοιποι χαρακτήρες της εκπομπής, ζει στον βυθό της θάλασσας, συγκεκριμένα στον Βυθό του Μπικίνι, κάπου στον Ειρηνικό Ωκεανό, κάτω από τον πραγματικό κοραλλιογενή ύφαλο γνωστό ως Bikini Atoll. Το σπίτι του είναι ένας ανανάς, αν και σχεδόν όλα τα υπόλοιπα σπίτια εκτός των πρωταγωνιστών είναι περίπου όμοια μεταξύ τους, κατασκευασμένα από σίδερο. Οι γείτονές του είναι ο Πάτρικ, ο οποίος είναι ο καλύτερός του φίλος, και ο Καλαμάρης. Δουλεύει ως ψήστης σε ένα μαγαζί με burgers γνωστά ως Καβουροπάτι, τον Τραγανό Κάβουρα. Ο Ευγένιος Καβούρης, συνήθως αποκαλούμενος ως κύριος Καβούρης, είναι ο εργοδότης του, που συχνά εκμεταλλεύεται την αφέλειά του Μπομπ προς όφελός του, κάτι που ο Μπομπ δεν καταλαβαίνει. Ο Τραγανός Κάβουρας δέχεται συχνές επιθέσεις από τον εχθρό του κύριου Καβούρη, τον Σέλντον Πλαγκτόν, γνωστός ως απλώς Πλαγκτόν, ο οποίος προσπαθεί να κλέψει την μυστική συνταγή του Καβουροπάτι και να κάνει το απέναντι εστιατόριό του, τον Φιλικό Κουβά, γνωστό και ως Τραγανός Κουβάς ή Κουβάς της Παρέας, δημοφιλές σαν τον Τραγανό Κάβουρα. Ο Πλαγκτόν δεν πετυχαίνει ποτέ τον στόχο του, με αποτέλεσμα το φαγητό στον Φιλικό Κουβά να είναι απαίσιο και κάνεις να μην τρώει εκεί. Ο Μπομπ παρακολουθεί μαθήματα πλοήγησης και έχει ένα σαλιγκάρι για κατοικίδιο, τον Γκάρυ. Η Σάντυ, ένας θηλυκός σκίουρος που ήρθε από το Τέξας, έγινε φίλη του και μένει επίσης στον Βυθό του Μπικίνι, μέσα σε έναν θόλο.
Προβολή
Στην Ελλάδα, οι δύο πρώτοι κύκλοι της σειράς έκαναν πρεμιέρα στο Alpha Cinema 1 τον Δεκέμβριο του 2001, ενώ τον ίδιο μήνα άρχισε να αναμεταδίδεται από το μη συγχεόμενο κυπριακό Alfa TV Και στο κανάλι Channel 9 το 2005-2007. Κατά την προβολή της σειράς στο Star Channel από τις 6 Ιανουαρίου 2007 μέχρι τις 14 Ιουλίου 2013, έκαναν πρεμιέρα οι κύκλοι 4, 5 και 6, ενώ τα επεισόδια του 7ου κύκλου ξεκίνησαν να παίζονται στις 24 Σεπτεμβρίου 2011.
Το 2013 το Nickelodeon ανακοίνωσε πως έχουν κατοχυρωθεί 9 κύκλοι σειρών, ενώ παράλληλα ξεκινάει να προβάλλεται ο 8ος. Τον Φεβρουάριο του 2015 κυκλοφόρησε η ταινία Μπομπ Σφουγγαράκης: Έξω απ'τα Νερά του (The SpongeBob Movie: Sponge out of Water), η δεύτερη κατά σειρά κινηματογραφική ταινία της σειράς, κι ο 10ος κύκλος της σειράς.
Υποδοχή
Αν και η σειρά έχει γίνει υπέρμετρα δημοφιλής σε πάρα πολλές χώρες, έχει επίσης εισπράξει αρνητικά σχόλια:
Κριτικές για την ποιοτική εξασθένηση
Οι κριτικές που έχουν γράψει οι κριτικοί για τα πρώτα επεισόδια του Μπομπ Σφουγγαράκη εξυμνούσαν τη σειρά για το πνευματώδες και έξυπνο χιούμορ της και τη "μυστηριώδη λάμψη" της. Ωστόσο, το 2007, την περίοδο που ξεκινούσε ο 5ος κύκλος, ο τόνος και η έμφαση της σειράς άρχισε να αλλάζει. Ορισμένοι οπαδοί "άρχισαν να απομακρύνονται από τη σειρά", προκαλώντας την "ερήμωση" σελίδων από θαυμαστές στο ίντερνετ. Σύμφωνα με τους λάτρεις τις σειράς, το έξυπνο χιούμορ που χαρακτήριζε τους πρώτους κύκλους μετατράπηκε σε βαρετά και χωρίς γέλιο αστεία, που προσανατολίζονται κυρίως στα παιδιά.
Ο Πολ Τίμπιτ (Paul Tibbitt), showrunner (εκτελεστής παραγωγός) από τον 4ο κύκλο μέχρι το επεισόδιο του 9ου κύκλου "Μπομπ Σφουγγαράκη, Απολύεσαι", ήταν αντικείμενο επίκρισης. Ενώ την πρώτη ταινία την υποδέχθηκαν θερμά οι οπαδοί, θεωρήθηκε επίσης σημείο στροφής στην ιστορία της σειράς, καθώς πολλοί οπαδοί πιστεύουν ότι η εξασθένηση επήλθε ύστερα από την προβολή της ταινίας όταν ο Στίβεν Χίλενμπεργκ παραιτήθηκε από showrunner και ορίστηκε αντικαταστάτης ο Tibbitt. Τα επεισόδια που φτιάχτηκαν μετά την ταινία έχουν κατηγοριοποιηθεί ως επεισόδια που "αφοσιώνονται στην προσοχή των παιδιών", είναι "ανιαρά", "βαρετά", ένα "καταθλιπτικό οροπέδιο της μετριότητας", και "τσιγκουνεύονται το γέλιο".
Διακωμωδήσεις
Σε λίγα επεισόδια γίνονται αστείες απομιμήσεις ταινιών. Ιδιαίτερη διακωμώδηση γίνεται στην ταινία 2001: Η Οδύσσεια του Διαστήματος. Ακόμα, γίνεται σάτιρα άλλων κινουμένων σχεδίων και ταινιών, όπως στο επεισόδιο Μαγειρικοί Αγώνες, όπου ο Πάτρικ Αστερίας εξολοθρεύει κατά λάθος τους θεατές ρίχνοντάς τους καυτό λάδι, όπως έγινε και στην ταινία Ράμπο. Τέλος, στα περιστασιακά επεισόδια Γοργόνος και Αγόρι Πεταλίδα διακωμωδείται το δίδυμο ηρώων της DC Comics, Aquaman και Aqualad.
Kamp Koral: SpongeBob's Under Years
Στις 14 Φεβρουαρίου 2019, ανακοινώθηκε ότι spin-off της σειράς Μπομπ Σφουγγαράκης αναπτύσσεται. Στις 4 Ιουνίου, ανακοινώθηκε ότι το spin-off θα ονομάζεται Kamp Koral: SpongeBob's Under Years. Η σειρά θα εξιστορεί την ζωή ενός 10χρονου Μπομπ και των φίλων του στην ομότιτλη κατασκήνωση στο Φυκοδάσος, οπού περνούν το καλοκαίρι τους κυνηγώντας τσούχτρες, ανάβοντας φωτιά, και κολυμπώντας στον Λάκκο Γιάκιμακ. Συμπίπτει με τα γεγονότα της ταινίας Μπομπ Σφουγγαράκης: Επιχείρηση Διάσωσης (2020). Η παραγωγή της σειράς ξεκίνησε τον Ιούνιο του 2019.
Ο επικεφαλής animation του Nickelodeon Ράμσεϊ Ναϊτό είπε για τη σειρά: "Ο Σφουγγαράκης έχει ένα απίστευτο σύμπαν για να επεκταθεί και το πράσινο φως για το Kamp Koral: SpongeBob's Under Years είναι μια απόδειξη της δύναμης και της μακροζωίας αυτών των χαρακτήρων γνωστών και αγαπημένων από γενιές οπαδών σε όλο τον κόσμο". Όπως και με την βασιζόμενη σειρά, το Kamp Koral: SpongeBob's Under Years θα παράγεται εκτελεστικά από τους Βίνσεντ Ουάλερ και Μαρκ Σεσαρέλι. Θα παραχθεί χρησιμοποιώντας computer animation, σε αντίθεση με το ψηφιακό animation που χρησιμοποιείται για το Μπομπ Σφουγγαράκης.
Χαρακτήρες
Ο Μπομπ Σφουγγαράκης Τετραγωνοπαντελονής (αγγλ. SpongeBob SquarePants) είναι ο βασικός χαρακτήρας και ο πρωταγωνιστής της σειράς. Γεννήθηκε στις 14 Ιουλίου 1986. Είναι ένα κίτρινο θαλάσσιο σφουγγάρι που έχει τη μορφή σφουγγαριού κουζίνας. Φοράει καφέ κοντό παντελονάκι, άσπρο πουκάμισο και κόκκινη γραβάτα. Ζει σε έναν ανανά, εργάζεται ως ψήστης σε ένα εστιατόριο fast food, τον "Τραγανό Κάβουρα" και έχει ένα σαλιγκάρι, τον Γκάρι. Στα χόμπι του συμπεριλαμβάνεται το ψάρεμα τσούχτρας, να κάνει σαπουνόφουσκες, να παίζει με τον φίλο του τον αστερία Πάτρικ, η προπόνηση καράτε με τη Σάντυ και ενίοτε να εκνευρίζει το γείτονά του Καλαμάρη. Πηγαίνει στη σχολή πλοήγησης της κυρίας Παφ αλλά δεν έχει περάσει ποτέ το τεστ.
Ο Πάτρικ Αστέρης (αγγλ. Patrick Star) είναι ένας ροζ αστερίας που ζει κάτω από ένα βράχο και ο καλύτερος φίλος του Μπομπ Σφουγγαράκη. Φοράει ένα μαγιό πράσινου και μωβ χρώματος. Χαρακτηριστικό του είναι η υπερβολικά χαμηλή νοημοσύνη του και συχνά ενθαρρύνει τον Μπομπ σε δραστηριότητες που τους βάζει σε μπελάδες και πολλές φορές επηρεάζουν και τον Καλαμάρη. Είναι άνεργος, ωστόσο έχει περάσει από πολλά επαγγέλματα χωρίς ιδιαίτερη επιτυχία. Γενικά είναι χαρωπός και συνήθως ο δυνατός της παρέας.
Ο Καλαμάρης Πλοκάμιας (αγγλ. Squidward Tentacles) είναι χταπόδι. Έχει μεγάλη μύτη και φοράει καφέ μπλούζα. Εργάζεται ως ταμίας στον "Τραγανό Κάβουρα". Είναι αλαζονικός, ιδιόρρυθμος με μία σαρκαστική αίσθηση του χιούμορ. Πιστεύει ότι είναι χαρισματικός στο χώρο της τέχνης και της μουσικής, αν και στην πραγματικότητα δεν έχει ιδιαίτερη ικανότητα. Παίζει κλαρινέτο και λατρεύει να φτιάχνει αυτοπροσωπογραφίες, οι οποίες διακοσμούν το σπίτι του. Σιχαίνεται τον Μπομπ και τον Πάτρικ (αν και εκείνοι τον συμπαθούν) όπως επίσης και τη δουλειά του στον "Τραγανό Κάβουρα".
Ο Ευγένιος Χάρολντ Καβούρης (αγγλ. Mr. Krabs), είναι ένας κάβουρας και ο ιδιοκτήτης του εστιατορίου "Τραγανός Κάβουρας" με υπαλλήλους τον Μπομπ Σφουγγαράκη και τον Καλαμάρη. Έχει εμμονή με τα χρήματα και μοιράζεται ανταγωνισμό με τον πρώην καλύτερο του φίλο, Πλαγκτόν. Ζει σε μία άγκυρα με την κόρη του την Πέρλα. Είναι επιτυχημένος στον τομέα του fast food, καθώς η καβουροπάτι είναι γνωστή σε όλο το βυθό.
Η Σάντυ Φουντούκη (αγγλ. Sandy Cheeks) είναι ένας σκίουρος από το Τέξας που ζει σε ένα θόλο προστατευμένο από το νερό. Ως πλάσμα της ξηράς φορά ένα κουστούμι δύτη με γυάλινο κράνος με οξυγόνο όταν βρίσκεται έξω από το θόλο. Αντίθετα, όποιο πλάσμα του νερού την επισκέπτεται, αναγκάζεται να φορέσει κράνος με νερό. Έχει πολλά ενδιαφέροντα που έχουν να κάνουν με τα σπορ, όπως το καράτε, η αμμοσανίδα και το ροντέο. Εργάζεται επίσης ως εφευρέτρια, επιστήμονας και ερευνήτρια.
Ο Σέλντον Πλαγκτόν (αγγλ. Sheldon J. Plankton) είναι ζωοπλαγκτόν, εχθρός του κυρίου Καβούρη και ιδιοκτήτης ενός αποτυχημένου εστιατορίου τον "Φιλικό Κουβά", το οποίο είναι ανταγωνιστής του "Τραγανού Κάβουρα". Προσπαθεί μάταια να κλέψει τη συνταγή της καβουροπάτι και να κυρβενήσει τον κόσμο, αλλά πάντα αποτυγχάνει. Σύζυγος του είναι η Κάρεν, ένας υπολογιστής δικής του κατασκευής.
Η Κάρεν Πλαγκτόν (αγγλ. Karen Plankton) είναι ένας υπολογιστής και σύζυγος του Πλαγκτόν. Επικοινωνούν μέσω ενός παλμογράφου, άλλοτε τοίχου και άλλοτε φορητό.
Η κυρία Παφ (αγγλ. Mrs. Puff) είναι ένα ψάρι μπαλόνι και διευθύντρια στη σχολή πλοήγησης του Βυθού του Μπικίνι. Είναι η καθηγήτρια του Μπομπ Σφουγγαράκη στην οποία παρακολουθεί μαθήματα.
Η Πέρλα Καβούρη (αγγλ. Pearl Krabs) είναι η κόρη του κυρίου Καβούρη η οποία είναι μία θαλάσσια φάλαινα. Ζει σε μια άγκυρα μαζί με τον πατέρα της. Βρίσκεται στην εφηβεία, με αποτέλεσμα πολλές φορές να είναι κακομαθημένη και εκρηκτική.
Ο Γκάρι (αγγλ. Gary the Snail) είναι το κατοικίδιο σαλιγκάρι του Μπομπ. Δεν μιλά ποτέ, αλλά παρουσιάζει πολλά χαρακτηριστικά γάτας και σκύλου. Έχει γνωστικό χαρακτήρα και σε πολλές περιπτώσεις είναι η φωνή της λογικής του Μπομπ, λύνοντας προβλήματα που ο ιδιοκτήτης του δεν μπορεί.
Ελληνική μεταγλώττιση
Οι ηθοποιοί που δανείζουν τις φωνές τους στην ελληνική μεταγλώττιση της σειράς.
Η σκηνοθετική επιμέλεια της μεταγλώττισης της σειράς έγινε από την Ρένα Κουβάτσου  από τον πρώτο μέχρι τον τρίτο και τον Τάσο Μασμανίδη από τον τέταρτο μέχρι τον έβδομο κύκλο και τον δωδέκατο κύκλο έγινε από την Ρία Απέργη αργότερα από την Σοφία Καψαμπέλη. Η μεταγλώττιση έγινε στα Studio Vertical (Κύκλοι 1-3), Power Media Productions  (Κύκλοι 4-7, 1η,2η και 3η ταινία), AbFab Productions (Κύκλοι 8-12α),Tanweer Studios (Κύκλοι 12β-παρόν).
Παραπομπές
Κατηγορία:Μπομπ Σφουγγαράκης Κατηγορία:Τηλεοπτικές σειρές κινουμένων σχεδίων Κατηγορία:Αμερικανικές παιδικές τηλεοπτικές σειρές κινουμένων σχεδίων Κατηγορία:Σειρές του Nickelodeon Κατηγορία:Εμπορικά σήματα οπτικοακουστικών μέσων Κατηγορία:Υποθαλάσσια μυθοπλασία
Μιγαδική ανάλυση
Η μιγαδική ανάλυση, γνωστή παραδοσιακά ως η θεωρία των συναρτήσεων των μιγαδικών μεταβλητών, είναι ο κλάδος της μαθηματικής ανάλυσης που ερευνά τις συναρτήσεις των μιγαδικών αριθμών. Είναι χρήσιμη σε πολλούς κλάδους των μαθηματικών, συμπεριλαμβανομένης της αλγεβρικής γεωμετρίας, της θεωρίας των αριθμών, της συνδυαστικής αναλυτικής, των εφαρμοσμένων μαθηματικών, όπως επίσης και στη φυσική, συμπεριλαμβανομένης της υδροδυναμικής και της θερμοδυναμικής, και επίσης σε τομείς της μηχανικής όπως η πυρηνική, η αεροδιαστημική, η μηχανολογική και η ηλεκτρολογική μηχανική.
Ο Murray R. Spiegel περιέγραψε την ανάλυση μιγαδικών αριθμών ως «έναν από τους πιο όμορφους, όπως επίσης και από τους πιο χρήσιμους κλάδους των Μαθηματικών».
Η μιγαδική ανάλυση ασχολείται ιδιαίτερα με τις αναλυτικές ( ή ολομορφικές) συναρτήσεις των μιγαδικών μεταβλητών (ή πιο γενικά, με τις μερόμορφες συναρτήσεις). Επειδή τα ξεχωριστά πραγματικά και φανταστικά μέρη μίας αναλυτικής συνάρτησης πρέπει να ικανοποιούν την εξίσωση του Laplace, η μαθηματική ανάλυση εφαρμόζεται ευρέως σε δισδιάστατα προβλήματα στη φυσική.
Ιστορία
Η ανάλυση μιγαδικών αριθμών είναι ένας από τους κλασικούς κλάδους των Μαθηματικών με ρίζες στον 19ο αιώνα και λίγο προγενέστερα. Σημαντικοί μαθηματικοί που σχετίζονται με την μιγαδική ανάλυση περιλαμβάνουν τους Euler, Gauss, Riemann, Cauchy, Weierstrass και πολλούς ακόμη στον 20ό αιώνα. Η ανάλυση μιγαδικών αριθμών, συγκεκριμένα η θεωρία των σύμμορφων απεικονίσεων, έχει πολλές εφαρμογές στη φυσική και χρησιμοποιείται επίσης στην αναλυτική θεωρία των αριθμών. Στη σύγχρονη εποχή έχει γίνει πολύ δημοφιλής μέσω μίας νέας ώθησης από την δυναμική των μιγαδικών αριθμών και τις εικόνες των μορφοκλασματικών, που δημιουργούνται από επαναλαμβανόμενες ολομορφικές συναρτήσεις. Μία ακόμη σημαντική εφαρμογή της μιγαδικής ανάλυσης είναι η θεωρία των χορδών που μελετά σύμμορφες σταθερές στην κβαντική θεωρία.
Μιγαδικές συναρτήσεις
Μιγαδική συνάρτηση είναι αυτή στην οποία η ανεξάρτητη μεταβλητή και η εξαρτημένη μεταβλητή είναι και οι δύο μιγαδικοί αριθμοί. Πιο συγκεκριμένα, μία μιγαδική συνάρτηση είναι μία συνάρτηση της οποίας το πεδίο ορισμού και το πεδίο τιμών είναι υποσύνολα του μιγαδικού επιπέδου (χώρου).
Για οποιαδήποτε μιγαδική συνάρτηση και η ανεξάρτητη μεταβλητή και η εξαρτημένη μεταβλητή μπορεί να διαιρεθούν σε πραγματικά και φανταστικά μέρη: Με άλλα λόγια, τα μέρη της συνάρτησης f (z),
Ολομορφικές συναρτήσεις
Οι ολομορφικές συναρτήσεις είναι μιγαδικές συναρτήσεις, ορισμένες σε ένα ανοιχτό υποσύνολο του μιγαδικού επιπέδου,που είναι διαφορίσιμες. Η μιγαδική διαφορισιμότητα έχει πολύ σημαντικότερες συνέπειες από την συνηθισμένη (πραγματική) διαφορισιμότητα. Για παράδειγμα, οι ολομορφικές συναρτήσεις είναι άπειρα διαφορίσιμες, ενώ οι περισσότερες πραγματικές διαφορίσιμες συναρτήσεις δεν είναι. Οι περισσότερες στοιχειώδεις συναρτήσεις, συμπεριλαμβανομένης της εκθετικής συνάρτησης, των τριγωνομετρικών συναρτήσεων και των πολυωνυμικών συναρτήσεων, είναι ολομορφικές.
Βασικά συμπεράσματα (αποτελέσματα)
Ένα από τα κεντρικά (βασικά) εργαλεία της ανάλυσης μιγαδικών αριθμών είναι το επικαμπύλιο ολοκλήρωμα. Το επικαμπύλιο ολοκλήρωμα κατά μήκος μίας κλειστής καμπύλης μίας συνάρτησης που είναι ολομορφική παντού εντός της περιοχής που περιβάλλεται από την κλειστή καμπύλη είναι πάντα 0, όπως δηλώνει το θεώρημα των ολοκληρωμάτων του Cauchy. Οι τιμές μίας τέτοιας ολομορφικής συνάρτησης μέσα σε ένα δίσκο μπορούν να υπολογιστούν μέσω ενός επικαμπύλιου ολοκληρώματος στα όρια του δίσκου, όπως φαίνεται στην φόρμουλα ολοκληρωμάτων του Cauchy. Τα επικαμπύλια ολοκληρώματα στο πεδίο των μιγαδικών συχνά χρησιμοποιούνται για να ορίσουν περίπλοκα πραγματικά ολοκληρώματα, και εδώ εφαρμόζεται μεταξύ άλλων η θεωρία των ολοκληρωτικών υπολοίπων (μέθοδοι επικαμπύλιας ολοκλήρωσης). Ένας "πόλος" (ή μεμονομένο σημείο ανωμαλίας) μίας συνάρτησης είναι ένα σημείο όπου η τιμή της συνάρτησης γίνεται άπειρη. Αν μία συνάρτηση έχει ένα τέτοιο πόλο τότε κάποιος μπορεί να υπολογίσει εκεί το ολοκληρωτικό υπόλοιπο της συνάρτησης, κάτι που μπορεί να χρησιμοποιηθεί για να υπολογιστούν επικαμπύλια ολοκληρώματα σχετικά με την συνάρτηση. Αυτό είναι το περιεχόμενο του ισχυρού θεωρήματος των ολοκληρωτικών υπολοίπων. Η αξιοσημείωτη συμπεριφορά των ολομορφικών συναρτήσεων κοντά σε ουσιώδη σημεία ανωμαλίας περιγράφεται στο θεώρημα του Picard. Συναρτήσεις που έχουν μόνο πόλους αλλά όχι ουσιώδη σημεία ανωμαλίας ονομάζονται μερόμορφες. Η σειρά Laurent είναι το μιγαδικό ισοδύναμο της σειράς Taylor, αλλά μπορεί να χρησιμοποιηθεί για να μελετήσουμε την συμπεριφορά των συναρτήσεων κοντά σε σημεία ανωμαλίας μέσα από άπειρα σύνολα περισσότερο κατανοητών συναρτήσεων, όπως οι πολυωνυμικές.
Μία φραγμένη συνάρτηση που είναι ολομορφική σε όλο το μιγαδικό πεδίο είναι σταθερή, αυτό είναι το θεώρημα του Liouville. Μπορεί να χρησιμοποιηθεί για να δώσει μία λογική και σύντομη απόδειξη για το θεμελιώδες θεώρημα της άλγεβρας που λέει ότι το πεδίο των μιγαδικών αριθμών είναι αλγεβρικά κλειστό.
Αν μία συνάρτηση είναι ολομορφική σε ένα συνεκτικό πεδίο τότε οι τιμές της προσδιορίζονται πλήρως από τις τιμές της σε οποιοδήποτε μικρότερο υποπεδίο. Η συνάρτηση στο μεγαλύτερο πεδίο συνεχίζεται κανονικά από τις τιμές στο μικρότερο πεδίο. Αυτό επιτρέπει στην επέκταση του ορισμού των συναρτήσεων όπως η συνάρτηση ζήτα του Riemann οι οποίες αρχικά ορίζονται ως άπειρα σύνολα που συγκλίνουν μόνο σε περιορισμένα πεδία σε όλο το μιγαδικό πεδίο. Μερικές φορές, όπως στην περίπτωση του φυσικού λογάριθμου, είναι αδύνατον να συνεχίσουμε αναλυτικά μία ολομορφική συνάρτηση σε ένα περίπλοκο συνεκτικό πεδίο, αλλά είναι πιθανό να το επεκτείνουμε σε μία ολομορφική συνάρτηση σε μία κοντινή επιφάνεια γνωστή ως επιφάνεια Riemann.
Όλα αυτά αναφέρονται στην ανάλυση μιγαδικών αριθμών με μία μεταβλητή. Υπάρχει επίσης μία πλούσια θεωρία για την ανάλυση μιγαδικών αριθμών σε περισσότερες από μία μιγαδικές διαστάσεις στις οποίες οι αναλυτικές ιδιότητες όπως το ανάπτυγμα δυναμοσειράς συνεχίζονται ενώ οι περισσότερες από τις γεωμετρικές ιδιότητες των ολομορφικών συναρτήσεων σε μία μιγαδική διάσταση (όπως η συμμορφία) δε συνεχίζονται. Το θεώρημα των απεικονίσεων του Riemann για την σύμμορφη θέση συγκεκριμένων πεδίων στο μιγαδικό επίπεδο που μπορεί να είναι το σημαντικότερο αποτέλεσμα στην μονοδιάστατη θεωρία αποτυγχάνει σημαντικά σε υψηλότερες διαστάσεις.
Ζώσιμος ο Θάσιος
Ο Ζώσιμος ο Θάσιος (1ος αιώνας π.Χ.) ήταν αρχαίος Έλληνας επιγραμματοποιός από τη Θάσο. Θεωρείται πως έζησε σε κάποιο χρονικό σημείο ανάμεσα στο 150 π.Χ. και 50 π.Χ., και κάποια από τα επιγράμματα του συμπεριλήφθηκαν στην ποιητική συλλογή Στέφανος του Μελέαγρου κατά την αρχαιότητα και κατ'επέκταση συμπεριλαμβάνονται και στην Ελληνική Ανθολογία (6,183 -185 και ίσως και το 6,15 αντί του επιγραμματοποιού Αντίπατρου του Σιδώνιου).
Εξωτερικοί σύνδεσμοι
Κατηγορία:Αρχαίοι Έλληνες επιγραμματοποιοί Κατηγορία:Στέφανος του Μελεάγρου
Κωνσταντίνος Δ. Καλογερόπουλος
Ο '''Κωνσταντίνος Δ. Καλογερόπουλος''' είναι Έλληνας αρχαιολόγος, ερευνητής του Κέντρου Έρευνας της Αρχαιότητας, της Ακαδημίας Αθηνών.
Βιογραφία - σπουδές
Ο Κώστας Καλογερόπουλος σπούδασε αρχαιολογία και ιστορία της τέχνης στο Πανεπιστήμιο Αθηνών και προϊστορική αρχαιολογία, κλασική αρχαιολογία και αρχαία ιστορία στο Πανεπιστήμιο της Χαϊδελβέργης, όπου έλαβε το διδακτορικό του. Εργάζεται ως ερευνητής στην Εν Αθήναις Αρχαιολογική Εταιρεία και το Κέντρο Έρευνας της Αρχαιότητας της Ακαδημίας Αθηνών.
Στο Κέντρο Έρευνας της Αρχαιότητας
Ο Κωνσταντίνος Καλογερόπουλος είναι επίσης ένα από τα μέλη του ερευνητικού προσωπικού του Κέντρου Ερεύνης της Αρχαιότητος (Κ.Ε.Α.) της Ακαδημίας Αθηνών, που ιδρύθηκε το 1977 με πρωτοβουλία του ακαδημαϊκού Γεωργίου Ε. Μυλωνά με σκοπό την έρευνα της ιστορίας, της τέχνης και του πολιτισμού της ελληνικής και ρωμαϊκής αρχαιότητας. Το κέντρο άρχισε να λειτουργεί, ουσιαστικά, από το 1980.
Ανασκαφές στην Ανάληψη
Δημοσίευση μυκηναϊκού νεκροταφείου
Εξωτερικές συνδέσεις
Κατηγορία:Έλληνες αρχαιολόγοι
Στίβος στους Ολυμπιακούς Αγώνες 2008 - Σφαιροβολία Ανδρών
Προκριματικά
Οι προκριματικοί ξεκίνησαν στις 09:05 τοπική ώρα (UTC+8). Οι αθλητές χωρίστηκαν σε δύο γκρουπ που αγωνίστηκαν ταυτόχρονα σε δύο βαλβίδες με σκοπό να πιάσουν το όριο πρόκρισης για τον τελικό που ήταν 20,40 μέτρα. Προκρίθηκαν οι 6 σφαιροβόλοι που έπιασαν το όριο και οι 6 με τις καλύτερες επιδόσεις από τους υπόλοιπους.
Τελικός
Ο τελικός διεξήχθη στις 21:00 τοπική ώρα (UTC+8).
Φλεγραία Νησιά
thumb|right|250px|Άποψη της Προτσίντα και Ίσκιας από το ακρωτήριο Μισένο.
Τα Φλεγραία Νησιά ή και Φλεγραίες Νήσοι (ιταλικά: Isole Flegree) είναι σύμπλεγμα νησιών στην νότια Ιταλία και δυτικά των ακτών της ηπειρωτικής χώρας. Βρίσκονται στο βόρειο τμήμα του κόλπου της Νάπολης που είναι μέρος του Τυρρηνικού πελάγους. Υπάγονται στην Περιφέρεια Καμπανίας.
Νησιά
Τα κύρια νησιά του συμπλέγματος είναι η Ίσκια και η Προτσίντα, ενώ δευτερεύοντα είναι η Βιβάρα και η Νησίδα. Κάποιες φορές στα Φλεγραία Νησιά περιλαμβάνεται και το Κάπρι αλλά συχνά παραλείπεται λόγω γεωλογικών σχηματισμών και απόστασης σχετικά μεγάλης σε σχέση με αυτήν που έχουν μεταξύ τους τα υπόλοιπα.
Ονομασία
Η ονομασία των νησιών προέρχεται από την κοινή υπαγωγή αυτών στην γεωλογική περιοχή των Φλεγραίων Πεδίων.
Υποσημειώσεις
Κατηγορία:Νησιά της Ιταλίας Κατηγορία:Καμπανία
Κανστρήσιος
Ο κανστρήσιος ήταν αξιωματούχος του Ορθόδοξου Πατριαρχείου Κωνσταντινουπόλεως κατά την διάρκεια της Βυζαντινής Αυτοκρατορίας. Κατατασσόμενος μεταξύ του πρωτονοτάριου και του ρεφερενδάριου, επέβλεπε τις δωρεές.
Στα πρόσωπα τα οποία κατείχαν το συγκεκριμένο αξίωμα περιλαμβάνονταν οι Μανουήλ Δισύπατος του Τάγματος των Λεβιτών (πιθανώς ταυτοποιήσιμος με τον Μανουήλ Οψαρά Δισύπατο, Μητροπολίτη Θεσσαλονίκης από το 1258) και Δημήτριος Χλωρός (14ος αιώνας).
Ο συγκεκριμένος τίτλος δεν θα πρέπει να συγχέεται με εκείνον του καστρησίου, ο οποίος αποτελούσε αυλικό αξίωμα σχετιζόμενο με την τροφοδοσία του παλατιού και της αυτοκρατορικής τραπέζης, ενώ, συνήθως, το κατείχε ευνούχος.
Παραπομπές
Κατηγορία:Βυζαντινοί εκκλησιαστικοί τίτλοι και αξιώματα
27 Δεκεμβρίου
26 Δεκεμβρίου | 27 Δεκεμβρίου | 28 Δεκεμβρίου
Η 27η Δεκεμβρίου είναι η 361η ημέρα του έτους κατά το Γρηγοριανό ημερολόγιο (362η σε δίσεκτα έτη). Υπολείπονται 4 ημέρες.
Βλέπε επίσης
27 Νοεμβρίου - 27 Ιανουαρίου
Κατηγορία:Ημέρες του έτους
Κωνσταντίνος ο Σικελός
Ο Κωνσταντίνος ο Σικελός (9ος/10ος αιώνας) ήταν Βυζαντινός επιγραμματοποιός και ρήτορας ο οποίος φέρεται να έζησε στη Σικελία. Ένα από τα επιγράμματά του διασώζεται στην Παλατινή Ανθολογία με τον τίτλο Κωνσταντίνου Φιλοσόφου τον Σικελοῦ.
Πηγές
Κωνσταντινος ο Σικελος Κωνσταντινος ο Σικελος
Δικαιώματα ΛΟΑΤ στη Νιγηρία
Η ομοφυλοφιλία είναι παράνομη στη Νιγηρία, σύμφωνα με την ενότητα 21 και παραγράφους 214, 217 (για τις νότιες περιοχές) και 284 (για τις βόρειες περιοχές) του νιγηριακού αστικού κώδικα. Τιμωρείται με φυλάκιση εως 14 χρόνια, ωστόσο η αντιμετώπιση είναι διαφορετική στη βόρεια Νιγηρία η οποία είναι ισλαμική και πολύ έντονα συντηρητική περιοχή. Σύμφωνα με τον νόμο της σαρία, που εφαρμόζεται εκεί, οι ομοφυλοφιλικές σεξουαλικές επαφές τιμωρούνται με έως και 100 χτυπήματα με μαστίγιο και ένα χρόνο φυλάκισης, για όσους δεν είναι παντρεμένοι. Ωστόσο η ποινή για σοδομισμό είναι, στους παντρεμένους άντρες, συνήθως, η θανάτωση με λιθοβολισμό. Από τον Μάρτιο του 2000, 12 άτομα έχουν καταδικαστεί σε θάνατο με λιθοβολισμό, αλλά οι ποινές δεν εφαρμόστηκαν ποτέ.
Νόμοι εναντίον των ομόφυλων ζευγαριών
Στις 18 Ιανουαρίου του 2007, το Ομοσπονδιακό Εκτελεστικό Συμβούλιο ενέκρινε νόμο που απαγόρευε τον γάμο μεταξύ ομοφυλοφίλων και τον πέρασε στην Εθνική Συνέλευση για ψήφιση, εκεί όμως απορρίφθηκε. Στις 29 Νοεμβρίου 2011, η Γερουσία της Nigeria ψήφισε σχέδιο νόμου που απαγόρευε τον γάμο μεταξύ ομοφυλοφίλων ("Same Sex Marriage (Prohibition) Bill, 2011"). Το νομοσχέδιο ψηφίστηκε από τη νιγηριανή Βουλή των Αντιπροσώπων, στις 30 Μαΐου 2013, αλλά δεν υπεγράφη από τον πρόεδρο της χώρας, Goodluck Jonathan.
Στις 13 Ιανουαρίου 2014, ο πρόεδρος της Νιγηρίας, Goodluck Jonathan, υπέγραψε νόμο απαγόρευσης των ομοφυλοφιλικών γάμων ο οποίος είχε προηγουμένως ψηφιστεί από το Κοινοβούλιο, τον Μάιο του 2013. Ο νόμος αυτός είχε ως πρότυπο αντίστοιχο νόμο της Ουγκάντα, ο οποίος ψηφίστηκε τον Δεκέμβριο του 2013 και επιβάλλει ποινές φυλάκισης για ορισμένες μορφές ομοφυλοφιλικών ερωτικών πράξεων.
Εξωτερικοί σύνδεσμοι
Νιγηρία Κατηγορία:Νιγηρία
Lazy
thumb|210px|Ο Τζον Λορντ Το Lazy είναι τραγούδι του χαρντ ροκ συγκροτήματος Deep Purple, το έκτο κομμάτι του δίσκου "Machine Head", ο οποίος κυκλοφόρησε τον Απρίλιο του 1972 από την Purple Records. Τον Ιούλιο του 1972 κυκλοφόρησε σε μορφή 7" βινυλίου το σινγκλ "Highway Star" με το "Lazy" στη δεύτερη πλευρά, στην Ιαπωνία, τη Γαλλία και τις Ηνωμένες Πολιτείες, γνωρίζοντας επιτυχία στις πρώτες δύο χώρες.
Σύνθεση
Το κομμάτι ξεκινάει με σόλο πλήκτρων από τον Τζον Λορντ, ακολουθούμενο από το κιθαριστικό ριφ του Ρίτσι Μπλάκμορ. Ο τραγουδιστής Ίαν Γκίλαν, παίζει φυσαρμόνικα, ενώ γενικότερα, το τραγούδι έχει βάση στη μουσική μπλουζ. Η διάρκεια του κομματιού είναι στα 7 λεπτά και 23 δευτερόλεπτα, ενώ στις ζωντανές εμφανίσεις του συγκροτήματος υπερέβαινε τα δέκα λεπτά.
Ζωντανές εκτελέσεις
Το "Lazy" αποτέλεσε μέρος του set list των ζωντανών εμφανίσεων των Deep Purple. Η διάρκεια του κομματιού κατά τη δεκαετία του '70, ξεπερνούσε τα δέκα λεπτά, αλλά μετά την επανένωση του συγκροτήματος, το 1984, οι Deep Purple έπαιζαν το κομμάτι χωρίς το εισαγωγικό σόλο πλήκτρων και με μία στροφή λιγότερη, με αποτέλεσμα το τραγούδι να διαρκεί λιγότερο από πέντε λεπτά. Μετά την προσθήκη του Στηβ Μορς, το 1994, οι ζωντανές εκτελέσεις του "Lazy" επανήλθαν σε διάρκεια, στο επίπεδο αυτών της δεκαετίας του '70. Ζωντανά ηχογραφημένοι δίσκοι οι οποίοι περιέχουν εκτελέσεις του "Lazy", είναι οι εξής:
Τα μέλη των Deep Purple
Το "Lazy" ηχογραφήθηκε από τη δεύτερη σειρά μελών του συγκροτήματος. Τα μέλη της ήταν τα εξής:
Εξωτερικοί σύνδεσμοι
Κατηγορία:Τραγούδια των Deep Purple Κατηγορία:Τραγούδια του 1972
Γεώργιος Κατσιμπίρης
Ο Γεώργιος Κατσιμπίρης ήταν Έλληνας δικηγόρος και πολιτικός από την Αχαία.
Γεννήθηκε στο Αίγιο σπούδασε νομικά κι άσκησε την δικηγορία στην Πάτρα. ήταν γιος του Ιωάννη Κατσιμπίρη, γιοί του ήταν οι Αλέξιος και Ιωάννης.
Είχε εκλεγεί βουλευτής Αχαιοήλιδος, στην Επαρχία Αιγιαλείας, στις εκλογές του Νοεμβρίου 1910 με 14382 ψήφους, ήταν υποψήφιος και στις εκλογές του 1926 χωρίς να εκλεγεί.
Παραπομπές
Κατηγορία:Βουλευτές Αχαΐας-Ήλιδος
Πεσίτα
right|thumb|200px|Απόσπασμα από το αρχαιότερο χειρόγραφο της Πεσίτα, των εδαφίων [[s:Έξοδος#13|Έξοδος 13:14-16, που παράχθηκε στην Άμιδα (σημερινό Ντιγιαρμπακίρ) το έτος 464 και περιέχει την Πεντάτευχο (εκτός του Λευιτικού), Βρετανικό Μουσείο]] Η Πεσίτα είναι η κυριότερη αρχαία μετάφραση της Αγίας Γραφής στη συριακή γλώσσα. Στη σχετική βιβλιογραφία συντομογραφείται ως Sy.
Το όνομα
Πεσίττα, Πεσχιττώ, Πεσιττώ, Πσίτα, Πεσίτο, Πσίτο ή Φσίτο είναι εναλλακτικές μεταγραφικές μορφές της συριακής έκφρασης μαπακτά πσιτά, ܡܦܩܬܐ ܦܫܝܛܬܐ, που σημαίνει κατά γράμμα "απλή μετάφραση". Πεσίτα (στη λατινική, Peshitta) είναι ο επικρατέστερος μεταφρασμένος όρος. Ο όρος πσιτά μπορεί να μεταφραστεί και ως 'κοινή' (δηλαδή, διαθέσιμη σε όλους) ή 'άμεση', εκτός από 'απλή'. Η Συριακή είναι διάλεκτος, ή ορθότερα ομάδα διαλέκτων, της Ανατολικής Αραμαϊκής.
Ιστορικό των συριακών μεταφράσεων
Στη διάρκεια των αιώνων έγιναν πολλές μεταφράσεις της Αγίας Γραφής στη συριακή γλώσσα. Η κύρια συριακή μετάφραση της εβραϊκής Βίβλου (της Χριστιανικής Παλαιάς Διαθήκης) παράχθηκε από Εβραίους ή Εβραίους Χριστιανούς κατά τη διάρκεια των πρώτων δύο αιώνων Κ.Χ.. Μεταφράστηκε απευθείας από το εβραϊκό κείμενο και όχι μέσω κάποιας ενδιάμεσης μετάφρασης στην ελληνική ή άλλη γλώσσα.
Η παλαιότερη μετάφραση της Καινής Διαθήκης στη συριακή γλώσσα ήταν προφανώς το έργο Διατεσσάρων (σημαίνει 'ένα διαμέσου τεσσάρων') του Τατιανού. Το έργο αυτό πιθανόν γράφτηκε αρχικά στην ελληνική γλώσσα στη Ρώμη το 165 Κ.Χ. και αργότερα μεταφράστηκε στη συριακή γλώσσα από τον Τατιανό. Αποτελούσε μια συνεχή αφήγηση των εναρμονισμένων αφηγήσεων των Ευαγγελίων. Αντί για τα τέσσερα ξεχωριστά Ευαγγέλια, αυτό έγινε το επίσημο συριακό Ευαγγέλιο για κάποια περίοδο και σε αυτό προστέθηκε ένα σχολιολόγιο σε ποιητικό ύφος του Εφραίμ του Σύρου. Η συριόφωνη εκκλησία όμως αναγκάστηκε να ακολουθήσει την πρακτική των άλλων εκκλησιών και να χρησιμοποιήσει τα τέσσερα ξεχωριστά Ευαγγέλια. Ο Θεοδώρητος, επίσκοπος της Κύρου στον Ευφράτη στην άνω Συρία, το έτος 423 ερεύνησε και εντόπισε περισσότερα από 200 αντίτυπα του Διατεσσάρων, τα οποία 'τα συγκέντρωσε και τα κατέστρεψε, ενώ στη θέση τους εισήγαγε τα Ευαγγέλια των τεσσάρων ευαγγελιστών'. Το 508 ο Φιλόξενος, επίσκοπος της Ιεράπολης, ανέθεσε σε έναν επίσκοπο ονόματι Πολύκαρπος να ετοιμάσει μια αναθεώρηση της Καινής Διαθήκης της Πεσίτα, οπότε και προστέθηκαν και κάποια από τα βιβλία που έλειπαν από προηγούμενες εκδόσεις. Η παλαιότερη συριακή μετάφραση τόσο της Παλαιάς όσο και της Καινής Διαθήκης με τα τέσσερα Ευαγγέλια, χωρίς να περιλαμβάνεται το Διατεσσάρων, ονομάζεται Παλαιά Συριακή (στη λατινική, Vetus Syra) μετάφραση. Η παλαιοσυριακή Παλαιά Διαθήκη πιθανώς στηριζόταν εκτενώς στα αραμαϊκά Ταργκούμ αλλά δεν υπάρχουν πλέον επαρκή στοιχεία. Υπάρχουν δύο αποσπασματικά χειρόγραφα των ξεχωριστών Ευαγγελίων της Παλαιάς Συριακής, το το Σιναϊτικό και το Κιουρετονιανό Συριακό (Syra Sinaiticus και Syra Curetonianus). Αν και αυτά τα χειρόγραφα αποτελούν προφανώς αντίγραφα του πέμπτου αιώνα, πιθανόν αντιπροσωπεύουν ένα παλιότερο συριακό κείμενο, του οποίου η μετάφραση από τα ελληνικά (σε μια 'δυτική' λεγόμενη εκδοχή) υπολογίζεται ότι έγινε γύρω στο 200 Κ.Χ. Η συριακή γλώσσα αυτών των χειρογράφων φανερώνει κάποια επιρροή από τη δυτική αραμαϊκή γλώσσα. Υπάρχει η άποψη ότι αυτά τα ξεχωριστά Ευαγγέλια κυκλοφόρησαν σε μια χριστιανική παλεστηνιακή διάλεκτο της αραμαϊκής κατά τη διάρκεια της περιόδου που το Διατεσσάρων κυκλοφορούσε στη συριακή κοινότητα. Αυτά τα πηγαία Ευαγγέλια —εφόσον υπήρξαν— ήταν μεταφράσεις από την κοινή ελληνική. Η θέση του Αραμαϊκού πρωτείου απορρίπτει αυτή την άποψη. Υπάρχουν επίσης ενδείξεις ότι οι μεταφράσεις των Πράξεων των Αποστόλων και των Επιστολών του Παύλου περιλαμβάνονταν στην Παλαιά Συριακή μετάφραση, αν και σύμφωνα με τον Ευσέβιο ο Τατιανός ο ίδιος τα απέρριπτε.
Η Πεσίτα αποτελεί ανασκευή του υλικού της Παλαιάς Συριακής ώστε να παραχθεί μια ενοποιημένη μετάφραση των Γραφών για τις συριόφωνες εκκλησίες. Το όνομα Ράμπουλας, επίσκοπος της Έδεσσας (Μεσοποταμίας) γύρω στο 435, συνδέεται συνήθως με την παραγωγή της Πεσίτα. Όμως, δεν είναι ξεκάθαρο το κατά πόσο συνέβαλλε σε αυτή ή αν συμμετείχε καν. Στις αρχές του πέμπτου αιώνα, η Πεσίτα ήταν η κύρια Βίβλος των συριόφωνων εκκλησιών. Παρά τους αιώνες σχισμάτων και διαιρέσεων, η Πεσίτα παραμένει απλή και ενοποιητική παράδοση.
Περιεχόμενο και ύφος
frame|Ο έκτος [[Μακαρισμοί|μακαρισμός από την συριακή Πεσίτα: "Τουμπαϊχόν λ' αιλέν νταντκέν μπ' λεμπόν: ντ' χενόν νεχζόν λ' αλαχά" δηλαδή, «Ευτυχισμένοι είναι οι αγνοί στην καρδιά, επειδή αυτοί θα δουν τον Θεό». (Ματθαίος 5:8)]]
Η μετάφραση Πεσίτα της Παλαιάς Διαθήκης αποτελεί ανεξάρτητη μετάφραση η οποία έγινε κατά το δεύτερο και τρίτο αιώνα Κ.Χ. και βασίστηκε σε μεγάλο βαθμό στο εβραϊκό κείμενο, παρόμοιο με πρωτομασοριτικό κείμενο. Εμφανίζει ένα πλήθος λεξιλογικών και ερμηνευτικών ομοιοτήτων με τα αραμαϊκά Ταργκούμ αλλά δεν θεωρείται πλέον ότι προέρχεται από εκείνα. Κάποια τμήματα αργότερα αναθεωρήθηκαν με βάση τη Μετάφραση των Εβδομήκοντα. Ενδείξεις για την επίδραση της Μετάφρασης των Εβδομήκοντα βρίσκονται στα βιβλία του Ησαΐα και των Ψαλμών, πιθανόν λόγω της χρήσης τους στη λειτουργική. Τα περισσότερα από τα Απόκρυφα μεταφράστηκαν από τη Μετάφραση των Εβδομήκοντα, εκτός από το βιβλίο του Τωβίτ που δεν υπήρχε στις αρχικές εκδόσεις της Πεσίτα και τη μετάφραση του βιβλίο Σειράχ που βασίστηκε στο εβραϊκό κείμενο. Η μετάφραση της Πεσίτα της Καινής Διαθήκης φανερώνει συνέχιση της παράδοση του Διατεσσάρων και της Παλαιάς Συριακής μετάφρασης, παρουσιάζοντας κάποιες χαρακτηριστικές 'δυτικές' αποδόσεις (ειδικότερα στις Πράξεις των Αποστόλων). Τις συνδυάζει με πιο περίπλοκες 'Βυζαντινές' εκδόσεις του πέμπτου αιώνα. Ένα αξιοπερίεργο χαρακτηριστικό της Πεσίτα αποτελεί η απουσία των επιστολών 2 Πέτρου, 2 Ιωάννη, 3 Ιωάννη, Ιούδα και του βιβλίου της Αποκάλυψης. Σύγχρονες συριακές εκδόσεις της Αγίας Γραφής προσθέτουν τις μεταφράσεις του έκτου και του έβδομου αιώνα αυτών των πέντε βιβλίων σε ένα αναθεωρημένο κείμενο της Πεσίτα.
Σύγχρονη χρήση και διαμόρφωση
Η Πεσίτα, ελαφρά αναθεωρημένη και με την προσθήκη των βιβλίων που έλειπαν, αποτελεί την κύρια συριακή Βίβλο των εκκλησιών που ακολουθούν τη συριακή παράδοση: η Συριακή Ορθόδοξη Εκκλησία, η Συριακή Καθολική Εκκλησία, η Ασσυριακή Εκκλησία της Ανατολής, η Ινδική Ορθόδοξη Εκκλησία (Ορθόδοξη Συριακή Εκκλησία της Ανατολής), η Χαλδαϊκή Καθολική Εκκλησία, η Μαρωνιτική Εκκλησία, Μαλανκαριανή Συριακή Ορθόδοξη Εκκλησία, η Εκκλησία Μαρ Τομά, η Συρομαλαβαριανή Καθολική Εκκλησία και η Συρομαλανκαριανή Καθολική Εκκλησία. Οι Σύροι Χριστιανοί στην Ινδία έχουν ουσιαστικά αντικαταστήσει τη συριακή με τη μαλαγιαλάμ. Η αραβική γλώσσα χρησιμοποιείται όλο και περισσότερο, όχι για λειτουργικούς λόγους αλλά για διαλέξεις και προσωπική μελέτη της Βίβλου μεταξύ των Σύρων Χριστιανών στης Μέσης Ανατολής.
Σχεδόν όλοι οι λόγιοι της συριακής γλώσσας συμφωνούν ότι τα Ευαγγέλια της Πεσίτα αποτελούν μεταφράσεις των ελληνικών πρωτοτύπων. Μια μειονοτική άποψη είναι ότι η Πεσίτα αποτελεί την αρχική γνήσια Καινή Διαθήκη και η ελληνική έκδοση αποτελεί μετάφρασή της. Για περισσότερες πληροφορίες βλέπε Αραμαϊκό πρωτείο.
Η κύρια έκδοση στη συριακή γλώσσα θεωρείται εκείνη του Σ. Λι (S. Lee) του 1826, όπως ανατυπώθηκε από τις Ηνωμένες Βιβλικές Εταιρίες το 1979.
Άλλες πηγές
Κατηγορία:Μεταφράσεις και αποδόσεις της Αγίας Γραφής
Αερόβιος οργανισμός
Γενικά στη Βιολογία αερόβιος, (aerobe), χαρακτηρίζεται τυπικά οποιοσδήποτε μικροοργανισμός, ή πολυκύτταρος οργανισμός που είναι ικανός για μεταβολισμό μόνο με την παρουσία οξυγόνου, δηλαδή που λαμβάνει ελεύθερο μόριο οξυγόνου που απαιτείται για αεροβική αναπνοή. Αερόβιοι οργανισμοί είναι σχεδόν όλοι οι πολυκύτταροι οργανισμοί, όπως ζώα και φυτά με εξαίρεση κάποια κατώτερης μορφής παρασίτων, τα ενδοπαράσιτα.
Επειδή ως επί το πλείστον το οξυγόνο λαμβάνεται από τον αέρα, ως κύριο συστατικό του, εξ αυτού καθιερώθηκε και η ονομασία του όρου, που ετυμολογικά θεωρείται εκ της αγγλικής αντιδάνειο. - Αντίθετος όρος είναι ο αναερόβιος.
Κατ΄ επέκταση ο όρος χρησιμοποιείται γενικότερα σε χαρακτηρισμούς δραστηριοτήτων παρουσία του αέρα.
Δείτε επίσης
Κατηγορία:Μικροβιολογία Κατηγορία:Βιολογικοί όροι
Σοκολακάτικα Θεσπρωτίας
Τα Σοκολακάτικα είναι ημιορεινό χωριό της περιφερειακής ενότητας Θεσπρωτίας σε υψόμετρο 360 μέτρα, το οποίο βρίσκεται προς τα σύνορα της Ελλάδας με την Αλβανία. Απέχει 21 χλμ. Β.-ΒΑ. από τους Φιλιάτες και 33,5 χλμ. Β.-ΒΑ. από την Ηγουμενίτσα. Αναφέρεται επίσημα ως οικισμός το 1961 να προσαρτάται στην τότε κοινότητα Κάτω Ξεχώρου. Σύμφωνα με το Πρόγραμμα «Καλλικράτης», μαζί με το Κάτω Ξέχωρο, την Ποταμιά, την Σίταινα και τη Βρυσούλα αποτελούν την τοπική κοινότητα Κάτω Ξεχώρου που ανήκει στη δημοτική ενότητα Φιλιατών του δήμου Φιλιατών και σύμφωνα με την απογραφή 2011 δεν έχει μόνιμους κατοίκους.
Παραπομπές
Κατηγορία:Χωριά του νομού Θεσπρωτίας Κατηγορία:Δήμος Φιλιατών
Διφωσφορική αδενοσίνη
250px|right Η διφωσφορική αδενοσίνη, ή ορθότερα αδενοσινοδιφωσφορικό οξύ, (adenosine diphosphate), διεθνώς καθιερωμένο συντομογραφικά ADP, (προφέρεται «έι-ντι-πι»), ονομάζεται στη Βιοχημεία, το μόριο που αποτελείται από το νουκλεοζίτη αδενοσίνη στον οποίο είναι προσκολλημένες δύο φωσφορικές ομάδες που ενώνονται με δεσμό υψηλής ενέργειας.
Η ADP μπορεί να μετατραπεί σε ATP (αδενοσινοτριφωσφορικό οξύ, ATP), με τη προσθήκη φωσφορικής ρίζας και με απορρόφηση περίπου 34 kJ/mol ενέργειας, η οποία αποδίδεται όταν η ATP μετατραπεί εκ νέου σε ADP.
Κατηγορία:Βιοχημεία
Κατηγορία:Κυτταρολογία Κατηγορία:Νουκλεοτίδια
Ρότενμποντεν
Το Ρότενμποντεν (γερμανικά: Rotenboden), επίσης προφερόμενο ως Ρόταμποντα, είναι χωριό του Λίχτενσταϊν, το οποίο ευρίσκεται εντός του Δήμου του Τρίζενμπεργκ.
Γεωγραφία
Πρόκειται για ορεινό χωριό το οποίο ευρίσκεται σε υψόμετρο μεγαλύτερο της Βαντούζ και του Τρίζεν, εντός του κεντρικού τμήματος της χώρας και βόρεια του Τρίζενμπεργκ.
Παραπομπές
Κατηγορία:Χωριά του Λίχτενσταϊν
Μαρία Ζορμπά
Η Μαρία Ζορμπά είναι Ελληνίδα ηθοποιός.
Κινηματογράφος
Έκανε το κινηματογραφικό της ντεμπούτο το 1990 στη ταινία μικρού μήκους «Η προδοσία», όπου είχε τον πρωταγωνιστικό ρόλο, παίζοντας μαζί με την Ισαβέλλα Βλασιάδου και τον Χρήστο Στέργιογλου. Ακολούθησε η δεύτερη συμμετοχή της στη μεγάλη οθόνη το 1993 στην ταινία «Ένα γέλιο» ενώ το 1994 έπαιξε στο δράμα «Μεταίχμιο».
Έγινε ιδιαίτερα γνωστή στο ευρύ κοινό το 2001 με το ρόλο της Άννας Μηλιώνη στην κοινωνική ταινία του Στράτου Τζίτζη «Σώσε με». Εκεί συμπρωταγωνίστησε μαζί με τον Αλέκο Συσσοβίτη και τον Γιώργο Καραμίχο ενώ στο τέλος της ίδιας χρονιάς πήρε το Βραβείο Ερμηνείας Α΄ Γυναικείου Ρόλου στα Κρατικά Βραβεία, για την ερμηνεία της στην ταινία. Το 2003, έκανε δύο ακόμη συμμετοχές στον κινηματογράφο στις ταινίες «Όλο το βάρος του κόσμου» και «Red Sky». Το 2004 έπαιξε στις ταινίες «Τεστοστερόνη» και «Μαραθώνιος». Το 2005 απέσπασε και πάλι ένα κινηματογραφικό βραβείο για την ερμηνεία της στην ταινία «Γλυκιά μνήμη», και συγκεκριμένα το Βραβείο Ερμηνείας Β' Γυναικείου Ρόλου. Ακολούθησαν οι ρόλοι της στις ταινίες «Ακαδημία Πλάτωνος» και «Καντίνα» το 2009. Το 2011, πήρε και πάλι το Βραβείο Ερμηνείας Β' Γυναικείου Ρόλου για το ρόλο της στην ταινία «Ταξίδι στη Μυτιλήνη» όπου υποδύθηκε τη Μαριγκούλα. Το 2022 επανήλθε στον κινηματογράφο με κεντρικό ρόλο στην ταινία του Βασίλη Μαζωμένου Καθαρτήριο
Τηλεόραση
Στην τηλεόραση έκανε το ντεμπούτο της το 1990 με μία μικρή συμμετοχή στη σειρά τρόμου «Το Φάντασμα». Το 1996, πρωταγωνίστησε στη τηλεταινία της κρατικής τηλεόραση «Κεραίες». Το 2005, έκανε διάφορες εμφανίσεις στη σειρά «Ο θησαυρός της Αγγελίνας» στη ΝΕΤ ενώ έλαβε μέρος στην τηλεταινία «Ο δρόμος» στο Mega Channel.
Τη σεζόν 2007-2008 είχε ένα από τους πρωταγωνιστικούς ρόλους στην κοινωνική σειρά «Το Δέκα» στον Alpha. Τη σεζόν 2010-2011 πρωταγωνίστησε μαζί με τις Λίνα Σακκά, Δήμητρα Ματσούκα και Ράνια Σχίζα στη σειρά «Κούκλες» στο Mega Channel υποδυόμενη μία παντρεμένη γυναίκα από την επαρχεία που αφήνει τη ζωή της στην περιοχή αυτή για να κάνει μία νέα αρχή στην Αθήνα. Το 2015 πρωταγωνίστησε στο επεισόδιο "Face" της αστυνομικής σειράς «10η εντολή». Από το 2019 μέχρι σήμερα συμμετέχει στην δραματική ερωτική σειρά «Έρωτας Μετά» στον Alpha.
Παραπομπές
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου
Επιμηθέας (δορυφόρος)
Ο Επιμηθέας (αγγλικά: Epimetheus) είναι ένας δορυφόρος του πλανήτη Κρόνου, ευρισκόμενος μεταξύ των Δακτυλίων F και G του πλανήτη αυτού. Πήρε το όνομά του από τον τιτάνα αδερφό του Προμηθέα, Επιμηθέα, της ελληνικής μυθολογίας. Η άλλη του σημερινή ονομασία είναι Κρόνος XI (Saturn XI). Ενώ η αρχική προσωρινή ονομασία που του είχε δοθεί ήταν S/1980 S 3.
Ο Ωντουέν Ντολφύς παρατήρησε έναν δορυφόρο στις 15 Δεκεμβρίου του 1966, τον οποίο πρότεινε να ονομαστεί «Ιανός». Στις 18 Δεκεμβρίου, ο Richard Walker έκανε μια παρόμοια παρατήρηση η οποία πιστώνεται τώρα ως η ανακάλυψη του Επιμηθέα. Ωστόσο, εκείνη την εποχή, υπήρχε η λανθασμένη πεποίθηση ότι υπήρχε μόνο ένας δορυφόρος, ανεπίσημα γνωστός ως «Ιανός», στη δεδομένη τροχιά.